Thasopoúla

Thasopoúla () on pieni Kreikan saari, joka kuuluu Pohjoisen Egean saarten saariryhmään. Saaren pinta-ala on 0,716 neliökilometriä ja se on asumaton. Hallinnollisesti Thasopoúla kuuluu Thásoksen kuntaan, Thásoksen alueyksikköön ja Itä-Makedonian ja Traakian alueeseen.

Thasopoúla sijaitsee Thásoksen saaren pohjoispuolella Traakianmeren pohjoisrannikon ja Thásoksen välissä. Sen nimi tarkoittaa ”Pientä Thásosta”. Saari on vuoristoinen ja sen korkeimman huipun korkeus on 111 metriä.

Vuonna 2012 Kreikan valtio tarjosi saarta myytäväksi tai vuokralle valtiontalouden paikkaamiseksi.

Lähteet

Aiheesta muualla 

Pohjoisen Egean saaret
Thásos